നയിമും മുഷ്ഫിഖുറും തിളങ്ങി ശ്രീലങ്കയ്ക്കെതിരെ ബംഗ്ലാദേശിന് മികച്ച സ്കോര് ടി20 ലോകകപ്പിലെ ഇന്നത്തെ ആദ്യ മത്സരത്തില് ബംഗ്ലാദേശിനെതിരെ ശ്രീലങ്കയ്ക്ക് 172 റണ്സ് വിജയലക്ഷ്യം. നിശ്ചിത 20 ഓവറില് 4 വിക്കറ്റ് നഷ്ടത്തില് ബംഗ്ലാദേശ് 171 റണ്സാണ് നേടിയത്. ഓപ്പണര് മുഹമ്മദ് നയിമിന്റെയും മുഷ്ഫിഖുര് റഹീമിന്റെയും പ്രകടനമാണ് ബംഗ്ലാദേശിന് മികച്ച സ്കോര് സമ്മാനിച്ചത്. നയിം 52 പന്തില് നിന്ന് 62 റണ്സ് എടുത്തപ്പോള് മുഷ്ഫിഖുര് 37 പന്തില് 57 റണ്സ് എടുത്തു.ശ്രീലങ്കയ്ക്കായി ചമീര കരുണരത്നെ ബിനുര ഫെര്ണാന്ഡോ ലഹിരു കുമാര എന്നിവര് ഓരോ വിക്കറ്റുകള് നേടി. ബംഗ്ലാദേശിനെതിരേ ടോസ് നേടിയ ശ്രീലങ്ക ഫീല്ഡിങ് തെരഞ്ഞെടുക്കുകയായിരുന്നു. ശ്രീലങ്കന് ടീമില് ഒരു മാറ്റമാണുള്ളത്. സ്പിന്നര് തീക്ഷണയ്ക്ക് പകരം ബിനുര ഫെര്ണാണ്ടോ ടീമിലിടം നേടി.ബംഗ്ലാദേശ് യോഗ്യതാമത്സരത്തില് കളിച്ച അതേ ടീമിനെ നിലനിര്ത്തി. യോഗ്യതാ മത്സരം ജയിച്ചുവന്ന രണ്ട് ടീമുകളാണ് ഇന്ന് ലോകകപ്പില് മാറ്റുരയ്ക്കുന്നത് എന്ന പ്രത്യേകതയുണ്ട്. ഗ്രൂപ്പ് എ യില് നിന്ന് ഒന്നാം സ്ഥാനക്കാരായാണ് ശ്രീലങ്കയെത്തുന്നത്. മറുവശത്ത് ഗ്രൂപ്പ് ബിയില് നിന്ന് രണ്ടാം സ്ഥാനം നേടിയാണ് ബംഗ്ലാദേശിന്റെ വരവ്. യോഗ്യതാമത്സരത്തില് അപരാജിതക്കുതിപ്പ് നടത്തിയ ശ്രീലങ്കയുടെ പ്രധാന ആയുധം കരുത്തുറ്റ ബൗളിങ് നിരയാണ്. മറുവശത്ത് ബംഗ്ലാദേശിന്റെയും ബൗളിങ് വിഭാഗം സുശക്തമാണ്.